Slovenský pohár vo futbale 2012/2013

Slovenský pohár vo futbale v sezóne 2012/2013 bol 44. ročník slovenskej pohárovej súťaže vo futbale mužov, v tejto sezóne po druhý raz za sebou pod názvom "Slovnaft Cup". Triumf z ročníka 2011/2012 obhajoval tím MŠK Žilina. Víťaz pohára mal byť v nasledujúcej sezóne účastníkom Európskej ligy, avšak v prípade, ak víťaz pohára získa v tej istej sezóne aj ligový titul, miestenku do Európskej ligy získa zdolaný finalista. Vo finále hranom v Ružomberku hráči ŠK Slovan Bratislava, ktorí v tejto sezóne získali aj ligový titul, zdolali obhajcu prvenstva MŠK Žilina 2:0.
Účastníci.
V ročníku 2012/2013 sa do slovenskej pohárovej súťaže prihlásilo 43 mužských futbalových tímov (12 z najvyššej ligovej súťaže, 11 z 2. ligy, 17 z 3. líg a 3 z regionálnych súťaží). Tímy najvyššej súťaže boli nasadené priamo do 2. kola.
V zátvorke je uvedené umiestnenie klubu v príslušnej súťaži sezóne 2011/2012.
1. kolo.
Žreb 1. kola sa uskutočnil 12. júla 2012 na zasadnutí športovo-technickej komisie Slovenského futbalového zväzu. Pred žrebovaním bolo určené, že v prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohrá na ihrisku klubu z nižšej súťaže. V 1. kole odohrali tímy v dňoch 7. a 8. augusta 2012 dovedna 11 stretnutí na 1 zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Víťazi duelov postúpili do 2. kola, do ktorého sa k 20 postupujúcim pridalo i 12 nasadených tímov z najvyššej súťaže. Ďalších 9 tímov postúpilo do 2. kola vďaka voľnému žrebu.
Výsledky.
Voľný žreb.
FK DAC 1904 Dunajská Streda (2. liga)
AFC Nové Mesto nad Váhom (3. liga)
LP Domino Bratislava (3. liga)
ŠK SFM Senec (2. liga)
MŠK Námestovo (3. liga)
ŠK Odeva Lipany (3. liga)
TJ Baník Ružiná (2. liga)
Baník Kalinovo (4. liga)
FC Lokomotíva Košice (3. liga)
2. kolo.
Účasť v 2. kole si vybojovali postupujúci z 1. kola (20 tímov - 6 z druhej ligy, 13 z tretej ligy a 1 z regionálnej súťaže) a účastníci najvyššej slovenskej futbalovej súťaže mužov z ročníka 2012/2013 (12 tímov). Kluby boli rozdelené do dvoch skupín (Západ, Východ). Žreb 2. kola sa uskutočnil 16. augusta 2012 na zasadnutí ŠTK SFZ. Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Nakoľko duel 1. kola MŠK FOMAT Martin - FK Poprad (1:3) sa odohral až po termíne žrebu 2. kola, pôvodne bola pre 2. kolo vyžrebovaná dvojica FK Poprad / MŠK Fomat Martin - MFK Košice. Pôvodne vyžrebovaný duel AFC Nové Mesto nad Váhom - FC Spartak Trnava sa napokon hral v Trnave. Aj 2. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Duely 2. kola sa odohrali v dňoch 28. a 29. augusta 2012. Do 3. kola postúpilo 16 víťazov z 2. kola.
3. kolo (osemfinále).
Účasť v 3. kole si vybojovali postupujúci z 2. kola (16 tímov - 12 z prvej ligy, 1 z druhej ligy a 3 z tretej ligy). Žreb 3. kola sa uskutočnil 6. septembra 2012 na zasadnutí ŠTK SFZ. Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Aj 3. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Kuriózna situácia nastala v dueli Spartak Myjava - FC Nitra, nakoľko tím hostí dostal trest od disciplinárnej komisie SFZ v podobe zastavenia činnosti na dve súťažné stretnutia (a jedno z nich bol práve pohárový duel), už pred začiatkom súboja bolo jasné, že v prípade akéhokoľvek výsledku postúpi do ďalšieho kola Spartak Myjava. Duely 3. kola sa odohrali v dňoch 25. a 26. septembra 2012. Do štvrťfinále postúpilo 8 víťazov z 3. kola.
Štvrťfinále.
Účasť vo štvrťfinále si vybojovali postupujúci z 3. kola (8 tímov z prvej ligy). Žreb štvrťfinále sa uskutočnil 4. októbra 2012 na zasadnutí ŠTK SFZ. Prvé vyžrebované družstvo získalo výhodu domáceho prostredia v prvom stretnutí. Štvrťfinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Úvodné duely štvrťfinále sa odohrali v dňoch 23. a 24. októbra 2012, odvety boli na programe v dňoch 6. a 7. novembra 2012. Do semifinále postúpili 4 tímy - úspešnejší klub z každej zo štvrťfinálových dvojíc.
Výsledky.
Odvety.
"MFK Košice postúpil pri celkovom skóre 3−3 vďaka gólu na ihrisku súpera."
"MŠK Žilina postúpil pri celkovom skóre 3−3 a zhodnom počte gólov na ihrisku súpera až po jedenástkovom rozstrele 4−2."
"FC Spartak Trnava postúpil s celkovým skóre 4−3."
"ŠK Slovan Bratislava postúpil pri celkovom skóre 3−3 vďaka gólu na ihrisku súpera."
Súhrn.
"Pri zhodnom celkovom skóre rozhodoval o postupe vyšší počet gólov na ihrisku súpera, pri zhodnej bilancii jedenástkový rosztrel po skončení odvetného duelu."
Semifinále.
Účasť v semifinále si vybojovali postupujúci zo štvrťfinále (4 tímy z prvej ligy). Žreb štvrťfinále sa uskutočnil 15. novembra 2012 na zasadnutí ŠTK SFZ. Prvé vyžrebované družstvo získalo výhodu domáceho prostredia v prvom stretnutí. Semifinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Úvodné duely semifinále sa odohrali dňa 9. apríla 2013, odvety boli na programe dňa 16. apréla 2013. Do finále postúpili 2 tímy - úspešnejší klub z každej zo semifinálových dvojíc.
Výsledky.
Odvety.
"ŠK Slovan Bratislava postúpil s celkovým skóre 6−1."
"MŠK Žilina postúpil s celkovým skóre 4−3."
Súhrn.
"Pri zhodnom celkovom skóre rozhodoval o postupe vyšší počet gólov na ihrisku súpera, pri zhodnej bilancii jedenástkový rosztrel po skončení odvetného duelu."
Finále.
Účasť vo finále si vybojovali postupujúci zo semifinále (2 tímy z prvej ligy - ŠK Slovan Bratislava a MŠK Žilina). Finále sa odohralo 1. mája 2013 od 16:00 hod. v Ružomberku na štadióne MFK Ružomberok. Cena vstupeniek bola 4 eurá a 7 eur, pričom boli v predaji od 24. do 30. apríla. V deň zápasu na štadióne v Ružomberku nebolo možné si zakúpiť vstupenky. Finále sa hralo na jeden zápas, pričom v prípade nerozhodného výsledku sa po skončení riadneho hracieho času duelu odohralo predĺženie 2x15 minút a v prípade nerozhodného stavu po predĺžení sa kopali jedenástky, ktoré rozhodli o víťazovi pohára. Vo finále napokon triumfoval ŠK Slovan Bratislava a Slovenský pohár získal po 17. raz.
Výsledok.
"ŠK Slovan Bratislava získal Slovenský pohár v sezóne 2012/2013."
Štatistiky.
Najlepší neprofesionálny tím.
Slovenský futbalový zväz premiérovo vyhodnotil a ocenil najúspešnejšie neprofesionálne mužstvo. Víťazom sa stal klub ŠKF Sereď, ktorý v 1. kole vyhral na ihriksu FK Raven Považská Bystrica 2:0, v 2. kole uspel v Moravanoch nad Váhom 2:1. Sereď našla premožiteľa až v 3. kole, keď prehrala so Spartakom Trnava 2:3. ŠKF Sereď tak odohral v Slovenskom pohári 2012/2013 tri zápasy s bilanciou 2-0-1 a skóre 6:4.
Neoficiálne poradie tímov.
 FC Nitra dostal trest od disciplinárnej komisie SFZ v podobe zastavenia činnosti na dve súťažné stretnutia (a jedno z nich bol práve pohárový duel). Z tohto dôvodu má odrátané 3 body za zastavenie činnosti v jednom pohárovom dueli.